НАРОДНО СЪБРАНИЕ
Вх. №: 51-502-01-29
Дата: 02.07.2025 г. / 17:56 ч.

МИНИСТЕРСКИ СЪВЕТ

ДО
Г-ЖА НАТАЛИЯ КИСЕЛОВА
ПРЕДСЕДАТЕЛ НА
НАРОДНОТО СЪБРАНИЕ

ОТНОСНО: Решение № 437 на Министерския съвет от 2025 г.

УВАЖАЕМА ГОСПОЖО ПРЕДСЕДАТЕЛ,

На основание чл. 87, ал. 1 от Конституцията на Република България изпращам Ви одобрения с Решение  437 на Министерския съвет от 2025 г. проект на Закон за допълнение на Закона за туризма.
Приложения:
1.	Мотиви към проекта на Закон за допълнение на Закона за туризма.
2.	Частична предварителна оценка на въздействието.
3.	Справка от Министерството на правосъдието за съответствие с Конвенцията за защита на правата на човека и основните свободи и с практиката на Европейския съд по правата на човека.
4.	Справка за постъпилите предложения от обществените консултации.
5.	Справка за отразяване на становищата, получени след съгласуване на законопроекта.

МИНИСТЪР-ПРЕДСЕДАТЕЛ:

Р Е П У Б Л И К А   Б Ъ Л Г А Р И Я
М И Н И С Т Е Р С К И   С Ъ В Е Т
Препис

Р Е Ш Е Н И Е   № 437

от   1 юли   2025 година

ЗА одобряване на законопроект

На основание чл. 87, ал. 1 от Конституцията на Република България

М И Н И С Т Е Р С К И Я Т    С Ъ В Е Т
Р Е Ш И:

1. Одобрява проекта на Закон за допълнение на Закона за туризма.
2. Предлага на Народното събрание да разгледа и приеме законопроекта по т. 1.
3. Министърът на туризма да представи законопроекта по т. 1 в Народното събрание.

МИНИСТЪР-ПРЕДСЕДАТЕЛ: /п/ Росен Желязков

ЗА ГЛАВЕН СЕКРЕТАР НА
МИНИСТЕРСКИЯ СЪВЕТ: /п/ Ралица Стоянова

НАЧАЛНИК НА ОТДЕЛ
„ДЕЛОВОДСТВО, АРХИВ И
ТЕХНИЧЕСКО ОСИГУРЯВАНЕ”:
/Жана Кадънкова/

Р Е П У Б Л И К А   Б Ъ Л Г А Р И Я
НАРОДНО СЪБРАНИЕ
Проект

З А К О Н

ЗА допълнение на Закона за туризма

(Обн., ДВ, бр. 30 от 2013 г.; изм. и доп., бр. 68 и 109 от 2013 г., бр. 40 от 2014 г., бр. 9, 14 и 79 от 2015 г., бр. 20, 43, 59 и 75 от 2016 г., бр. 58, 85 и 96 от 2017 г., бр. 37, 77 и 86 от 2018 г., бр. 17, 60 и 100 от 2019 г., бр. 13, 17, 21, 44 и 60 от 2020 г., бр. 21 от 2021 г., бр. 102 от 2022 г., бр. 56, 80, 102 и 106 от 2023 г., бр. 41 и 70 от 2024 г. и бр. 52 от 2025 г.)

§ 1. В чл. 61, ал. 2 се правят следните допълнения:
1. В т. 1 след думите "Конфедерация Швейцария" се добавя "и на държавите, които прилагат Кодексите за либерализация на движението на капитали и на текущите невидими операции на Организацията за икономическо сътрудничество и развитие".
2. В т. 2 след думите "Конфедерация Швейцария" се добавя "и на държавите, които прилагат Кодексите за либерализация на движението на капитали и на текущите невидими операции на Организацията за икономическо сътрудничество и развитие".
§ 2. В чл. 63, ал. 1 се правят следните допълнения:
1.	В т. 1, буква „б“ след думите "Конфедерация Швейцария" се добавя "и на държавите, които прилагат Кодексите за либерализация на движението на капитали и на текущите невидими операции на Организацията за икономическо сътрудничество и развитие".
2.	В т. 2, буква „д“ след думите "Конфедерация Швейцария" се добавя "и на държавите, които прилагат Кодексите за либерализация на движението на капитали и на текущите невидими операции на Организацията за икономическо сътрудничество и развитие".
§ 3. В чл. 113, ал. 1, т. 1 след думите "Конфедерация Швейцария" се добавя "и на държавите, които прилагат Кодексите за либерализация на движението на капитали и на текущите невидими операции на Организацията за икономическо сътрудничество и развитие".
§ 4. В чл. 116, ал. 5, т. 1 след думите "Конфедерация Швейцария" се добавя "и на държавите, които прилагат Кодексите за либерализация на движението на капитали и на текущите невидими операции на Организацията за икономическо сътрудничество и развитие".
§ 5. В чл. 129 се правят следните допълнения:
1.	В ал. 1, т. 1, буква „б“ след думите "Конфедерация Швейцария" се добавя "и на държавите, които прилагат Кодексите за либерализация на движението на капитали и на текущите невидими операции на Организацията за икономическо сътрудничество и развитие".
2.	В ал. 3, т. 1, буква „б“ след думите "Конфедерация Швейцария" се добавя "и на държавите, които прилагат Кодексите за либерализация на движението на капитали и на текущите невидими операции на Организацията за икономическо сътрудничество и развитие".
§ 6. В чл. 140 се правят следните допълнения:
1.	В ал. 1, т. 1 след думите "Конфедерация Швейцария" се добавя "и на държавите, които прилагат Кодексите за либерализация на движението на капитали и на текущите невидими операции на Организацията за икономическо сътрудничество и развитие".
2.	В ал. 2, т. 1, буква „б“ след думите "Конфедерация Швейцария" се добавя "и на държавите, които прилагат  Кодексите за либерализация на движението на капитали и на текущите невидими операции на Организацията за икономическо сътрудничество и развитие".
§ 7. В чл. 143б се правят следните допълнения:
1.	В ал. 1, т. 1 след думите "Конфедерация Швейцария" се добавя "и на държавите, които прилагат Кодексите за либерализация на движението на капитали и на текущите невидими операции на Организацията за икономическо сътрудничество и развитие".
2.	В ал. 2, т. 2 след думите "Конфедерация Швейцария" се добавя "и на държавите, които прилагат Кодексите за либерализация на движението на капитали и на текущите невидими операции на Организацията за икономическо сътрудничество и развитие".
§ 8. В чл. 143е, ал. 1 след думите "Конфедерация Швейцария" се добавя "и на държавите, които прилагат Кодексите за либерализация на движението на капитали и на текущите невидими операции на Организацията за икономическо сътрудничество и развитие".
§ 9. В чл. 146, ал. 3 след думите "Конфедерация Швейцария" се добавя „и на държавите, които прилагат  Кодексите за либерализация на движението на капитали и на текущите невидими операции на Организацията за икономическо сътрудничество и развитие, ако  отговаря на условията за придобиване на правоспособност за упражняване на професията в Република България“.
§ 10. В чл. 146а, ал. 1 след думите "Конфедерация Швейцария" се добавя "и на държавите, които прилагат Кодексите за либерализация на движението на капитали и на текущите невидими операции на Организацията за икономическо сътрудничество и развитие".
§ 11. В чл. 147, ал. 2, буква „б“ след думите "Конфедерация Швейцария" се добавя "и на държавите, които прилагат Кодексите за либерализация на движението на капитали и на текущите невидими операции на Организацията за икономическо сътрудничество и развитие".
§ 12. В чл. 166, ал. 1 се правят следните допълнения:
1.	В т. 7 след думите "Конфедерация Швейцария" се добавя "и на държавите, които прилагат Кодексите за либерализация на движението на капитали и на текущите невидими операции на Организацията за икономическо сътрудничество и развитие".
2.	В т. 8 след думите "Конфедерация Швейцария" се добавя "и на държавите, които прилагат Кодексите за либерализация на движението на капитали и на текущите невидими операции на Организацията за икономическо сътрудничество и развитие".
3.	 В т. 9 след думите "Конфедерация Швейцария" се добавя "и на държавите, които прилагат Кодексите за либерализация на движението на капитали и на текущите невидими операции на Организацията за икономическо сътрудничество и развитие".
4.	 В т. 11, буква „в“ след думите "Конфедерация Швейцария" се добавя "и на държавите, които прилагат Кодексите за либерализация на движението на капитали и на текущите невидими операции на Организацията за икономическо сътрудничество и развитие".
§ 13. В чл. 219, ал. 2 след думите "Конфедерация Швейцария" се добавя "и на държавите, които прилагат Кодексите за либерализация на движението на капитали и на текущите невидими операции на Организацията за икономическо сътрудничество и развитие".

Законът е приет от 51-ото Народно събрание на ………..…... 2025 г. и е подпечатан с официалния печат на Народното събрание.

ПРЕДСЕДАТЕЛ НА
НАРОДНОТО СЪБРАНИЕ:

Наталия Киселова

М  О  Т  И  В  И

към проекта на Закон за допълнение на Закона за туризма

Присъединяването на страната ни към Организацията за икономическо сътрудничество и развитие (ОИСР) и прилагането на най-добрите международни политики и добри практики е един от ключовите приоритети за българската държава, тъй като ще стимулира ускоряването на реформите в страната и сближаването ни с икономически най-развитите държави. Членството ни ще допринесе за устойчиво икономическо развитие и финансова стабилност.
Причините, които налагат допълнение в Закона за туризма (ЗТ), са продиктувани от необходимостта от привеждане на закона в съответствие с Кодексите за либерализация на Организацията за икономическо сътрудничество и развитие с цел изравняване на изискванията към чуждестранните туроператори, туристически агенти, хотелиери, ресторантьори, ски училища, лица, предоставящи балнолечебни (медикъл СПА), СПА, уелнес и таласотерапевтични услуги в сертифицирани центрове и лицата, които упражняват професиите „екскурзовод“, „планински водач“ и „ски учител“ от държави - членки на ОИСР, които са извън Европейския съюз, спрямо българските доставчици на туристически услуги и недопускане на неравнопоставеност.
В изпълнение на Пътната карта за действията на Република България по присъединяването към ОИСР, приета с Решение № 789 на Министерския съвет от 2017 г., беше сключено Споразумение между правителството на Република България и ОИСР за извършването на преглед за присъединяване на страната към Кодекса за либерализация на движението на капитали и към Кодекса за либерализация на текущите невидими операции, ратифицирано със закон и обнародвано в „Държавен вестник“ в бр. 16 от 2019 г. (в сила от 8 февруари 2019 г.).
Кодексите за либерализация на движението на капитали и на текущите невидими операции (Кодексите) са многостранно подкрепени правни инструменти на ОИСР, насърчаващи свободата на трансграничното движение на капитали и на услуги. Кодексите имат правен статут на Решение на Съвета на ОИСР, което е обвързващо за всички държави - членки на организацията. Те предоставят рамка за уведомяване, проверка и консултация, чрез която се следи и постига ефективно спазването на техните предписания. Кодексите също така служат като отправна точка, спрямо която може да се прецени напредъкът към либерализация.
Във връзка с процеса на присъединяване на Република България към Кодексите Инвестиционният комитет на ОИСР е посочил като важна за присъединяването на България темата за предприятията, които предоставят услуги като туроператор и/или туристически агент, хотелиерски и ресторантьорски услуги, извършващи туристическа дейност като ски училище, предоставящи балнeолечебни (медикъл СПА), СПА, уелнес и таласотерапевтични услуги в сертифицирани центрове и лицата, упражняващи професиите „екскурзовод“, „планински водач“ и „ски учител“, които са регламентирани дейности и професии в държави - членки на ОИСР.
С цел недопускане на дискриминация, касаеща доставчиците от държавите - членки на ОИСР (които не са членове на ЕС), на горепосочените услуги, извършвани от туроператори, туристически агенти, хотелиери, ресторантьори, ски-училища и лицата, упражняващи трите професии, е необходимо да се допълнят съответните норми в Закона за туризма.
В действащата нормативна уредба съгласно Закона за туризма Глава седма „Туроператорска и туристическа агентска дейност“ Раздел I “Условия и ред за извършване на туроператорска и туристическа агентска дейност” са регламентирани изискванията спрямо лицата, които ще извършват дейност като туроператор и туристически агент на територията на Република България. Административният режим е регистрационен.
Изискванията към момента синтезирано се съдържат в чл. 61 от ЗТ, като нормата с нейните подразделения повелява туроператорска и/или туристическа агентска дейност на територията на Република България да се извършва от регистрирано по закона лице, което е търговец по смисъла на Търговския закон или юридическо лице, което има право по силата на друг закон да извършва стопанска дейност, включително по законодателството на друга държава - членка на Европейския съюз, и на държава - страна по Споразумението за Европейското икономическо пространство, или на Конфедерация Швейцария. По отношение на субекти извън ЕС и ЕИП или Конфедерация Швейцария България не допуска възможността да упражняват цитираната дейност на територията на страната.
Във връзка с това, като причина, която налага допълнение в Закона за туризма, изтъкваме необходимостта от привеждане на закона в съответствие с Кодексите за либерализация на ОИСР с цел изравняването на изискванията спрямо субектите, които са под юрисдикцията на държави - членки на ОИСР, които са извън ЕС, ЕИП и Конфедерация Швейцария. Изложеното налага да се допълнят съответните членове на ЗТ в Глава седма, като навсякъде, където е относимо, след думите "Конфедерация Швейцария" се добавя "и на държавите, които прилагат Кодексите за либерализация на движението на капитали и на текущите невидими операции на Организацията за икономическо сътрудничество и развитие". По този начин се разширява кръгът на лицата, които имат право да извършват дейност като туроператор и/или туристически агент на територията на Република България, като до пазара на услуги ще се допускат и лицата от държавите - членки на ОИСР, които са извън ЕС, ЕИП и Конфедерация Швейцария, и по този начин се изравняват изискванията, които ще се прилагат спрямо тях сравнимо с изискванията към българските туроператори и туристически агенти и не се допуска неравнопоставеност.
Аналогично като допълнение на действащия ЗТ с настоящия проект е предвидено и в Глава осма „Хотелиерство и ресторантьорство“ Раздел I „Хотелиерска и ресторантьорска дейност“ в частност в чл. 113, ал. 1, т. 1, като след думите "Конфедерация Швейцария" се добавя "и на държавите, които прилагат Кодексите за либерализация на движението на капитали и на текущите невидими операции на Организацията за икономическо сътрудничество и развитие". Допълнение се предвижда и в чл. 129, ал. 1, т. 1, буква „б“ и ал. 3, буква „б“, като след думите "Конфедерация Швейцария" се добавя "и на държавите, които прилагат Кодексите за либерализация на движението на капитали и на текущите невидими операции на Организацията за икономическо сътрудничество и развитие".
Допълнение в същия контекст със законопроекта се предвижда и в чл. 140, ал. 1, т. 1 и ал. 2, т. 1, буква „б“ от ЗТ по отношение на доставчиците на услуги от държавите - членки на ОИСР, които са извън ЕС в сертифицирани по реда на закона балнеолечебни, СПА, уелнес и таласотерапевтични услуги, както и по отношение на ски училищата – допълва се чл. 143б, ал. 1, т. 1, чл. 143б, ал. 2, т. 2 и чл. 143е, ал. 1 от ЗТ, като навсякъде след думите "Конфедерация Швейцария" се добавя "и на държавите, които прилагат Кодексите за либерализация на движението на капитали и на текущите невидими операции на Организацията за икономическо сътрудничество и развитие".
Като друга важна тема относно регулаторните режими, прогласени със Закона на туризма, Инвестиционният комитет на ОИСР е посочил наличното ограничаване спрямо лицата, които упражняват професиите „екскурзовод“, „планински водач“ и „ски учител“, които са граждани на държава - членка на ОИСР, която е извън ЕС. Съобразно нормите на Глава дванадесета от действащия ЗТ за упражняване на професиите е необходимо съответното лице да притежава правоспособност за извършване на дейността и да бъде вписано в Националния туристически регистър.
Правоспособност за упражняване на професиите по чл. 146, 
ал. 1 от ЗТ може да придобие всеки дееспособен български гражданин или гражданин на държава - членка на Европейския съюз, и на държава - страна по Споразумението за Европейското икономическо пространство, или на Конфедерация Швейцария.
Във връзка с горното и в контекста на необходимостта от привеждане на Закона за туризма в съответствие с Кодексите за либерализация на Организацията за икономическо сътрудничество и развитие с цел изравняване на изискванията към екскурзоводите, планинските водачи и ски учителите за придобиване на правоспособност в чл. 146, ал. 3 след думите "Конфедерация Швейцария" се добавя "и на държавите, които прилагат Кодексите за либерализация на движението на капитали и на текущите невидими операции на Организацията за икономическо сътрудничество и развитие, ако отговаря на условията за придобиване на правоспособност за упражняване на професията в Република България“.
В останалите разпоредби на посочената глава, където е относимо, след думите "Конфедерация Швейцария" се добавя "и на държавите, които прилагат Кодексите за либерализация на движението на капитали и на текущите невидими операции на Организацията за икономическо сътрудничество и развитие“. По този начин се разширява кръгът на лицата, които имат право да упражняват професиите „екскурзовод“, „планински водач“ и „ски учител“ на територията на Република България, като до пазара на услуги ще се допускат и лицата от държавите - членки на ОИСР, които са извън ЕС, ЕИП и Конфедерация Швейцария, с изравнени изисквания, които ще се прилагат спрямо тях сравнимо с изискванията към българските и европейските екскурзоводи, планински водачи и ски учители и не се допуска неравнопоставеност.
С предлагания проект на Закон за допълнение на Закона за туризма ще се изпълни препоръката на Инвестиционния комитет на ОИСР относно недискриминация на доставчиците на туристически услуги на територията на Република България.
Приложеният проект на нормативен акт няма да окаже финансово въздействие върху държавния бюджет. За прилагането на новата правна уредба няма да бъдат необходими допълнителни разходи/трансфери/други плащания, които да бъдат одобрени по бюджета на Министерството на туризма.
Проектът на Закон за допълнение на Закона за туризма не съдържа разпоредби, въвеждащи актове на Европейския съюз, поради което не е приложена таблица за съответствие с правото на Европейския съюз.
В изпълнение на чл. 20, ал. 2 от Закона за нормативните актове е извършена частична предварителна оценка на въздействието на проекта на акт.
Съгласно чл. 26, ал. 3 от Закона за нормативните актове проектът на акт заедно с доклада към него, частичната предварителна оценка на въздействието и становището на дирекция „Координация и модернизация на администрацията" на Министерския съвет са публикувани на интернет страницата на Министерството на туризма и на Портала за обществени консултации към МС, като на заинтересованите лица се предостави 30-дневен срок за предложение и становища по законопроекта.

МИНИСТЪР-ПРЕДСЕДАТЕЛ: